ครม.ไฟเขียว! ขยายเยียวยา “ผู้ประกอบการ-ลูกจ้าง” กระทบโควิดเพิ่ม 3 จว.
ครม.เห็นชอบขยายขอบเขตมตราการเยียวยา “ผู้ประกอบการ-ลูกจ้าง” ที่ได้รับผลกระทบโควิด-19 เพิ่ม 3 จว. อาทิ ฉะเชิงเทรา ชลบุรี และอยุธยา
20 ก.ค. 2564

นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรีวันนี้เห็นชอบการขยายขอบเขตมาตรการบรรเทาผลกระทบและให้ความช่วยเหลือแก่กลุ่มแรงงานและผู้ประกอบการที่อยู่ในพื้นที่สถานการณ์ควบคุมสูงสุดและเข้มงวดตามมติ ครม.เมื่อวันที่ 13 ก.ค. 64 ให้ครอบคลุมพื้นที่จากเดิม 10 จังหวัด เป็น 13 จังหวัด เพิ่มเติมจังหวัดฉะเชิงเทรา ชลบุรี และอยุธยา โดยยังคงกลุ่มลูกจ้างและผู้ประกอบการใน 9 กลุ่มกิจการที่ได้รับผลกระทบ อัตราการจ่ายและวิธีการจ่ายเงินเช่นเดิม เป็นระยะเวลา 1 เดือน